Nafarroako Parlamentuak, 2022ko otsailaren 17an egindako Osoko Bilkuran, honako erabaki hau onetsi zuen: “Erabakia. Horren bidez Nafarroako Parlamentuak errefusatu egiten du euskararen gutxieneko ezagutza eskatzea ikasle guztiei, eta gogora ekartzen du familiek hizkuntza-ereduen artean libreki hautatzeko duten eskubidea”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak errefusatu egiten du euskararen gutxieneko ezagutza eskatzea ikasle guztiei, eta gogora ekartzen du Euskarari buruzko Foru Legeak jasotzen duen eskubidea, familiek hizkuntza-ereduen artean libreki hautatzeko dutena, eremu bakoitzeko errealitate soziolinguistikoarekin bat”.

Iruñean, 2022ko otsailaren 18an

Lehendakaria: Unai Hualde Iglesias